Ṛap Aqvayli

Ṛap Aqvayli [ 1 ] (s tefrensist : Rap Kabyle ) iwala tafat deg iseggasen n 2000 , mbeεd imi i d-tufrar terbaεt n MBS i yeṭfen amḍiq s wazal-is di ṣṣenf n cna n hip-hop azzayri.

Tarbaεt n MBS ( Le Micro Brise Le Silence ) ger trebbuyaε timezwura n rap di Lezzayer , xas ulama laṣel-nsen d aqbayli , acukan cennun s teqbaylit , tefrensist , teglizit , tespanyulit akked d Taɛrabt tazzayrit . S ccna-nsen ifazen, uɣalen mucaεen ar wid isellen i ṣṣenf-agi ger iseggasen n 1993 armi d 2005. Ttwasnen s tyita-nsen deg udabu azzayri akked ccna-nsen s teqbaylit, daya i ten-yeǧǧan ad twagedlen di ṛadyu [ 2 ] .

D Sens Interdit [ 1 ] i d tarbaεt tamezwarut n rap Aqvayli i d-yessufɣen tasfift-nsen tamezwarut i wumi semman Kabyle attaque en force , i d-tebεen sin-nniḍen, Notre hip-hop ( 2006 ), Au pays des interdits ( 2014 ), akkan daɣen i d-vanent trebbuyaε-nniḍen seg 2004 , am Index, l'as des as, BGLN, Gabonè [ 3 ] , Le General, Karim OSM, Sofiane GHM, Walid NCB, FUGI, mc malik.

Akken daɣen llan aṭṭas n wid icennun ṛap di Fransa laṣel-nsen d aqbayli am Lacrim , LIM , PNL , Rilès , Rim'K , Sinik , Sofiane , atg.